CELEX: 62017CN0308
Language: et
Date: 2017-05-29 00:00:00
Title: Kohtuasi C-308/17: Eelotsusetaotlus, mille on esitanud Oberster Gerichtshof (Austria) 29. mail 2017 – Kreeka Vabariik versus Leo Kuhn

28.8.2017   
            
            
               ET
            
            
               Euroopa Liidu Teataja
            
            
               C 283/22
            
         Eelotsusetaotlus, mille on esitanud Oberster Gerichtshof (Austria) 29. mail 2017 – Kreeka Vabariik versus Leo Kuhn
   (Kohtuasi C-308/17)
   (2017/C 283/30)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof (Austria kõrgeim üldkohus)
   
      Põhikohtuasja pooled
   
   
      Kostja ja kassatsioonikohtule määruskaebuse esitaja: Kreeka Vabariik
   
      Hageja ja vastustaja kassatsioonikohtu menetluses: Leo Kuhn
   
      Eelotsuse küsimused
   
   Kas määruse (EL) nr 1215/2012 (1) artikli 7 punkti 1 alapunkti a tuleb tõlgendada nii, et
   
               1.
            
            
               kohustuse täitmise koht viidatud sätte tähenduses määratakse ka olukorras, kus – nagu käesoleval juhul – nõuet on lepingu alusel korduvalt üle antud, kindlaks esmakordse lepingulise suhte alusel?
            
         
               2.
            
            
               kohustuse täitmise tegelik koht määratakse juhul, kui esitatakse nõue järgida riigivõlakirju – käesoleval juhul Kreeka Vabariigi emiteeritud riigivõlakirju – puudutavaid tingimusi või hüvitada nende tingimuste täitmata jätmisest tulenev kahju, kindlaks juba selle alusel, et neist riigivõlakirjadest tulenevaid intresse maksti liikmesriigis avatud väärtpaberikonto omaniku arvelduskontole?
            
         
               3.
            
            
               asjaolu, et esmakordse lepingulise suhte alusel on kindlaks määratud juriidiline kohustuse täitmise koht määruse (EL) nr 1215/2012 artikli 7 punkti 1 alapunkti a tähenduses, välistab selle, et järgnev lepingu tegelik täitmine on aluseks sellele, et määrata kindlaks – veel üks – kohustuse tegeliku täitmise koht nimetatud sätte tähenduses?
            
         
      (1)  Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades, ELT 2012, L 351, lk 1.